ועדת הכלכלה, כנסת 18, פרוטוקול מספר 844, 2012-05-09 10:35

כרמל שאמה-הכהן: בוקר טוב.

כרמל שאמה-הכהן: אנחנו מחדשים את הדיון בהצעת חוק הנפט (תיקון מס'...) (המועצה המייעצת) – בקשה לדיון מחדש ודיון מחדש של חבר הכנסת כרמל שאמה-הכהן ושל השר להגנת הסביבה גלעד ארדן.

כרמל שאמה-הכהן: מי בעד הבקשה לדיון מחדש?

כרמל שאמה-הכהן: בעד הבקשה לדיון מחדש – רוב

כרמל שאמה-הכהן: נמנעים – אין

כרמל שאמה-הכהן: הדיון מחדש אושר.

כרמל שאמה-הכהן: אין מתנגדים, אין נמנעים.

כרמל שאמה-הכהן: היינו בסעיף 1 לעניין הרכב מועצת הנפט.

כרמל שאמה-הכהן: יש הנוסח הממשלתי, ומספר פעמים היה דיון בוועדה לגבי תוספת נציגות סביבתית.

כרמל שאמה-הכהן: אנחנו נעלה עכשיו הצעות ונצביע עליהן.

כרמל שאמה-הכהן: עומדת הצעה של תוספת לנוסח הזה של שני נציגי המשרד להגנת הסביבה.

כרמל שאמה-הכהן: מי בעד ההצעה הזאת?

כרמל שאמה-הכהן: בעד ההצעה – רוב

כרמל שאמה-הכהן: נמנעים – אין

כרמל שאמה-הכהן: ההצעה אושרה.

לאה ורון: חברת הכנסת ליה שמטוב הצביעה במקום חבר הכנסת רוברט אילטוב; חבר הכנסת דב חנין הצביע במקום חבר הכנסת דני דנון; חבר הכנסת ציון פיניאן הצביע במקום חבר הכנסת אופיר אקוניס.

ליה שמטוב: אנחנו מגישים הסתייגות דיבור.

כרמל שאמה-הכהן: אוקיי.

כרמל שאמה-הכהן: הסתייגות.

דב חנין: הסתייגות דיבור.

אתי בנדלר: הסתייגות זאת הסתייגות, אדוני.

אתי בנדלר: יש רשות דיבור, ויש הסתייגות.

ישראל אייכלר: אני רוצה רשות דיבור.

קריאה: גם אני רוצה רשות דיבור.

כרמל שאמה-הכהן: את כל הנציגים ממנה שר הארגיה והמים.

אתי בנדלר: לא, סליחה, לא הבנתי.

אתי בנדלר: זאת אומרת שני נציגי המשרד להגנת הסביבה בהמלצת השר.

כרמל שאמה-הכהן: - - אבל את כל הנציגים, גם את האוצר שממנה שר האנרגיה והמים.

אודי אדירי: נכון.

אודי אדירי: נציגי האוצר הם על-פי המלצת שר האוצר, ואני מניח שזאת הכוונה גם לגבי נציגי הגנת הסביבה.

אתי בנדלר: זאת השלמה.

אתי בנדלר: אני מבקשת הצבעה נוספת על התוספת הזאת.

כרמל שאמה-הכהן: אוקיי.

כרמל שאמה-הכהן: את כל הנציגים ממנה שר האנרגיה והמים, ולכן היועצת המשפטית רוצה הבהרה.

כרמל שאמה-הכהן: מי בעד?

אתי בנדלר: אבל זה לא סוף ההצעה.

אתי בנדלר: את כל הנציגים ממנה שר האנרגיה והמים - -

כרמל שאמה-הכהן: על-פי הפירוט שקבענו.

אתי בנדלר: לא, הוסיף מר אדירי שנציגי המשרד להגנת הסביבה ימונו לפי המלצת השר להגנת הסביבה.

כרמל שאמה-הכהן: ברור.

אתי בנדלר: הדברים צריכים להיאמר, אדוני.

אתי בנדלר: שום דבר לא ברור.

אתי בנדלר: אני לא מוסיפה לחוק דברים שברור למישהו בראש.

עוזי לנדאו: זאת הצעת האוצר?

אודי אדירי: זאת לא הצעת האוצר, זאת הצעת היושב ראש.

אודי אדירי: כרגע הוא הציע אותה.

כרמל שאמה-הכהן: אתה רוצה לשנות את זה?

אתי בנדלר: "נציגי המשרד להגנת הסביבה לפי המלצת השר להגנת הסביבה".

אתי בנדלר: אני מבקשת על ההשלמה הזאת הצבעה עכשיו.

דב חנין: זה באותה מתכונת של האוצר.

עוזי לנדאו: מה ההצעה?

כרמל שאמה-הכהן: תוספת של שני נציגים למשרד להגנת הסביבה שימונו על-ידך.

כרמל שאמה-הכהן: זה מה שהכריעו רוב חברי הכנסת.

עוזי לנדאו: זה מה שרוב חברי הכנסת מציעים?

כרמל שאמה-הכהן: כן.

כרמל שאמה-הכהן: והאוצר והמשרד להגנת הסביבה.

אתי בנדלר: והצביעו על זה כבר.

אתי בנדלר: יש על זה כבר הסתייגות.

כרמל שאמה-הכהן: של ליה שמטוב.

אתי בנדלר: רק שלך, נכון?

חמד עמאר: גם רביזיה.

כרמל שאמה-הכהן: אי אפשר לעשות רביזיה.

לאה ורון: זאת רביזיה.

עוזי לנדאו: אני רוצה לומר לפני הקואליציה שלא יהיה ספק שהדבר הזה עומד בניגוד לסיכום ביני לבין שר האוצר.

אודי אדירי: זה על דעת שר האוצר.

עוזי לנדאו: על דעת שר האוצר שני נציגים?

אודי אדירי: ההצעה היא על דעת שר האוצר.

עוזי לנדאו: אוקיי.

כרמל שאמה-הכהן: יש לנו עוד משהו להצביע על סעיף 3ו?

לאה ורון: יש שני נושאים שנשארו ולא הוכרעו: סעיף אחד זה 3ה, סעיף שני זה 3ו ונושא תוקף הפעולות.

כרמל שאמה-הכהן: אנחנו נישאר בנוסח המקורי ב-3ה וב-3ו.

אתי בנדלר: זאת אומרת אין הצעה להוסיף.

לאה ורון: בנוסח שהציע היום משרד האוצר.

לאה ורון: זה לא הנוסח המקורי.

כרמל שאמה-הכהן: כן.

כרמל שאמה-הכהן: כבר הקראנו את הסעיפים.

כרמל שאמה-הכהן: זה טכני לגבי תוקף הפעולות של המועצה.

דב חנין: לא הבנתי מה קרה לסעיף ניגוד העניינים, ולמה הוא נמחק?

אתי בנדלר: לא נמחק.

דב חנין: איפה הוא נעלם?

נעמה קאופמן פס: פשוט מכיוון שהם עוברים את ועדת שפניץ - -

אתי בנדלר: יש שני שלבים שיכולים להיווצר בהם ניגודי עניינים: ראשית, מלכתחילה בעת הגשת מועמד למינוי, ולאחר מכן אם הוא כבר מונה לחבר מועצה ויש חשש לניגוד עניינים לגבי נושא מסוים.

אתי בנדלר: לגבי השלב הראשון נאמר – ואני מקבלת את העמדה הזאת – שהתוספת מיותרת כאן כי היא מכוסה לפי חוק החברות.

אתי בנדלר: לגבי ניגודי עניינים שעלולים להיווצר לאחר שאדם כלשהו מונה להיות חבר במועצה, ודיון בנושא מסוים עלול להעמיד אותו במצב של ניגוד עניינים יש התייחסות מפורשת שאושרה בדיון הקודם בוועדה.

דב חנין: היכן, גברתי?

דב חנין: אני רואה את מה שנמחק, אני לא רואה מה הוסף.

כרמל שאמה-הכהן: יש פה נוסח.

לאה ורון: אדוני מחזיק את הנוסח שבו דנה הוועדה.

כרמל שאמה-הכהן: דב, תלמד את זה אחרי זה.

דב חנין: מה זה "תלמד אחרי זה"?

כרמל שאמה-הכהן: סליחה, אנחנו דנו בזה.

כרמל שאמה-הכהן: אתה בחרת ללכת לעיסוק אחר בדיון המוקדם בבוקר.

דב חנין: לא.

כרמל שאמה-הכהן: אל תגיד לי, לא.

אתי בנדלר: אתה רוצה הסתייגות?

עוזי לנדאו: בוודאי שאני רוצה הסתייגות.

אתי בנדלר: אז אתה צריך לומר את זה, אדוני.

עוזי לנדאו: ההסתייגות שלי היא שאני מבקש שבמקום עניין שני נציגי המשרד להגנת הסביבה ייכתב שימונה ממלא מקום ייכתב שימונה ממלא מקום על פי הצעת , שעל-פי הצעת השר להגנת הסביבה ימנה אותו שר האנרגיה והמים; וממלא המקום לא יהיה ממלא מקום צף – אני לא יודע איך תנסחי את זה.

עוזי לנדאו: - - - יהיה ממלא מקום של אחד האנשים.

אתי בנדלר: אני לא יודעת של מי.

דב חנין: אני רוצה להגיש הסתייגות.

אתי בנדלר: רגע.

אתי בנדלר: אני לא כל כך הבנתי את ההצעה של אדוני.

כרמל שאמה-הכהן: הוא חייב להעביר אותה עכשיו?

כרמל שאמה-הכהן: אולי הוא ינסח אותה בצורה מסודרת?

אתי בנדלר: לא, היא צריכה להיות מוצגת בפני הוועדה.

כרמל שאמה-הכהן: הסתייגות של שר?

אתי בנדלר: ודאי.

כרמל שאמה-הכהן: הוא לא שומר את הזכות להסתייג?

אתי בנדלר: זכות להסתייג היא לגבי הצעה שהוצעה בוועדה.

אתי בנדלר: אי אפשר להגיד, אני שומר זכות להסתייג, ואז להעביר לי הצעות שבכלל לא הועלו בוועדה.

אתי בנדלר: אין דבר כזה.

כרמל שאמה-הכהן: אז תחזור לנוסח המקורי.

עוזי לנדאו: אני חוזר לנוסח המקורי, רק שלא תהיה שם המילה "צף".

כרמל שאמה-הכהן: לא, נוסח מקורי לגמרי, בלי שום דבר.

עוזי לנדאו: מה הנוסח המקורי?

אתי בנדלר: אני גם לא יודעת מה זה "צף".

עוזי לנדאו: שיישאר שם "ממלא מקום".

לאה ורון: את הסברת את זה בישיבה הקודמת.

אתי בנדלר: ממלא מקום של מי?

אתי בנדלר: של כל אחד מחברי הוועדה?

עוזי לנדאו: ממלא מקום של אחד מחברי הוועדה, כפי שיקבע שר האנרגיה.

כרמל שאמה-הכהן: אני מציע שהוא יעביר את זה בכתב באופן מסודר.

לאה ורון: ברור שהוא יעביר בכתב.

דב חנין: אני רוצה להגיש הסתייגות.

כרמל שאמה-הכהן: נצביע על 3- -

דב חנין: רק לפני שאדוני מצביע, אני רק רוצה - -

כרמל שאמה-הכהן: זה לא קשור לזה.

כרמל שאמה-הכהן: בשבוע הקרוב אני עדיין יושב ראש הוועדה, תן לי לנהל את הדיון.

דב חנין: אני מאוד מכבד אותך, אדוני, ומעריך אותך.

כרמל שאמה-הכהן: הדדי.

כרמל שאמה-הכהן: אנחנו מצביעים על סעיפים 3ה שהוקראו ונדונו בישיבה בבוקר.

כרמל שאמה-הכהן: מי בעד 3ה?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: בעד סעיף 3ה– רוב

כרמל שאמה-הכהן: נמנעים – אין

כרמל שאמה-הכהן: הסעיף אושר.

כרמל שאמה-הכהן: 3ו הקטן, הראשון – יש פה פעמיים 3ו.

כרמל שאמה-הכהן: את השני אישרנו.

לאה ורון: 3ו בעמוד 6.

כרמל שאמה-הכהן: מי בעד 3ו בעמוד 6?

כרמל שאמה-הכהן: מי נגד?

כרמל שאמה-הכהן: מי נמנע.

כרמל שאמה-הכהן: בעד סעיף 3ו – רוב

כרמל שאמה-הכהן: נמנעים – אין

כרמל שאמה-הכהן: סעיף 3ו אושר.

לאה ורון: שני הסעיפים אושרו.

לאה ורון: הצעת החוק אושרה - -

דב חנין: רגע, רגע.

דב חנין: שתי הסתייגות: הסתייגות ראשונה שאני מציע – הרכב הוועדה יהיה שלושה עשר: מתוכם שבעה ימונו על ידי השר להגנת הסביבה, שניים ימונו על-ידי שר האוצר, והיתר על-ידי שר האנרגיה והמים.

דב חנין: לחילופין - -

אתי בנדלר: שבעה על-ידי השר להגנת הסביבה, שניים על-ידי שר האוצר, וארבעה על-ידי שר האנרגיה והמים.

דב חנין: לחילופין: חמישה על-ידי השר להגנת הסביבה, שניים על-ידי האוצר והיתר על-ידי שר האנרגיה והמים.

דב חנין: לחילופין - -

ישראל חסון: אתה עושה את זה עכשיו בשיטה יורדת, עד שתגיע לשניים?

דב חנין: עד שאגיע לשניים.

ישראל חסון: תרשמי, עד שהוא יגיע לשניים.

דב חנין: ארבעה ושלושה על-ידי שר - - -

אתי בנדלר: זה לא ארבעה ושלושה; יש 7, 2, 4 ו-5, 2, 7.

אתי בנדלר: זה מה שרשום.

דב חנין: אוקיי.

דב חנין: ההצעה הבאה היא 4- סביבה - -

לאה ורון: לא, אמרת 5 - -

דב חנין: זה נרשם כבר.

אתי בנדלר: אם זאת רק ההצעה שלך, חבר הכנסת חנין, כך שלא יהיה הבדל – תמיד מדובר על 13 חברים – חלקם ממונים על-ידי שר האנרגיה והמים וחלקם על-ידי שר האוצר וחלקם על-ידי השר להגנת הסביבה וכל השינויים הם מי ממנה כמה, אני מציעה שנקבל את זה בכתב.

אתי בנדלר: זאת ההצעה שלך, היא מספיק ברורה בוועדה.

דב חנין: מאה אחוז.

דב חנין: היא בשם ארבעת חברי סיעת חד"ש, כמובן.

אתי בנדלר: כמובן אם אקבל אותם חתומים בכתב.

דב חנין: אין שום בעיה, תקבלי.

כרמל שאמה-הכהן: סיעה בכירה באופוזיציה עכשיו.

דב חנין: הסיעה הבכירה באופוזיציה.

דב חנין: אדוני יעביר את הצעתו בכתב?

כרמל שאמה-הכהן: אנחנו סיימנו את הדיון בנושא הזה.